ໂດຍແມ່ນສ່ວນ ໜຶ່ງ ຂອງບັນດາເຫດການສະເຫຼີມສະຫຼອງປີ 2020 ໂດຍສະຖານທູດຫວຽດນາມປະຈຳ ອິນໂດເນເຊຍຈັດຕັ້ງ, ໃນລະຫວ່າງວັນທີ 7-13 ທັນວາ, ງານວາງສະແດງພາບຖ່າຍສະເຫຼີມສະຫຼອງ 65 ປີແຫ່ງວັນສ້າງຕັ້ງສາຍພົວພັນທາງການທູດລະຫວ່າງຫວຽດນາມ ແລະ ອິນໂດເນເຊຍ ( ວັນທີ 30 ທັນວາ ປີ 1955 - ວັນທີ 30 ທັນວາ ປີ 2020) ທີ່ເມືອງ Yogyakarta (ອິນໂດເນເຊຍ).
ງານວາງສະແດງພາບຖ່າຍ ໂດຍສະຖານທູດຫວຽດນາມ ປະຈຳ ຈາກາຕາ ສົມທົບກັບອົງການເຂດພິເສດ Yogyakarta ເພື່ອປະກອບສ່ວນເຂົ້າໃນການເພີ່ມທະວີຄວາມເຂົ້າໃຈຂອງສອງປະເທດກ່ຽວກັບປະຫວັດແຫ່ງການພັດທະນາຂອງການພົວພັນສອງຝ່າຍ, ລັກສະນະວັດທະນະທຳ, ກາລະໂອກາດໃນການລົງທືນດຳເນີນທຸລະກິດ ແລະ ການທ່ອງທ່ຽວເພື່ອຟື້ນຟູເສດຖະກິດໃນໄລຍະແລະຫຼັງການລະບາດ Covid-19.
ງານວາງສະແດງພາບຖ່າຍໂດຍກົງທີ່ຫ້ອງສະຫມຸດ Grhatama Pustaka ຈະຕ້ອນຮັບຜູ້ຊົມຈົນຮອດວັນທີ 13 ທັນວາ 2020. ໃນຂະນະດຽວກັນ, ງານວາງສະແດງພາບຖ່າຍທາງອິນເຕີເນັດ ແລະ ຖ່າຍຮູບເງົາສາລະຄະດີ “ມິດຕະພາບລະຫວ່າງປະທານໂຮ່ຈີມິນ ແລະ ປະທານ Sokarno - ຄວາມສາມັກຄີມິດຕະພາບຫວຽດນາມ - ອິນໂດເນເຊຍ” ຈະຖືກເປີດຂື້ນທີ່ເວບໄຊທ໌ Virtualexpo.jogjaprov. go.id.
ນອກຈາກບັນດາພາບຖ່າຍ ແລະ ຮູບເງົາສາລະຄະດີ ກ່ຽວກັບການຢ້ຽມຢາມຂອງປະທານໂຮ່ຈີມິນ ຢູ່ອິນໂດເນເຊຍ, ການຢ້ຽມຢາມ ຫວຽດນາມ ຂອງທ່ານ ປະທານາທິບໍດີ Sukarno ແລະ ການພັດທະນາຂອງການພົວພັນສອງຝ່າຍລະຫວ່າງສອງປະເທດໃນຕະຫຼອດ 65 ປີທີ່ຜ່ານມາ, ງານວາງສະແດງຄັ້ງນີ້ຍັງແນະນຳທ່າແຮງດ້ານເສດຖະກິດທີ່ສຳຄັນຂອງ Yogyakarta.
ບຸນຄົງ